
Ultrahangos vizsgálat helye a vesedaganatok kórismézésében

Bevezetés: A vesedaganatok 80%-a véletlenül kerül felismerésre. A hasi ultrahang vizsgálatnak fontos szerepe van a vesedaganatok kórismézésében. Ultrahanggal megállapítható a daganat mérete, elhelyezkedése, az esetleges nyirokcsomó, távoli áttetek illetve a vena renalisban, vena cavaban kialakuló thrombus. Vizsgálatom arra irányult, hogy a vesedaganatok felismerésében szerepet játszó ultrahangos vizsgálat fontosságát alátámasszam.
Módszerek: Dolgozatomban a Marosvásárhelyi Urológiai Klinikán 2007 január 1-2011 december 31 között kórismézett 239 beteg anyagának retrospektiv statisztikai elemzését végeztem.
Eredmények: A 239 esetben kórismézett vese daganatokból 96 nő (40,16%) és 143 férfi (59,83%) volt. A betegek átlagéletkora 58,52 év. 111 ( 46,44% ) esetben a kóros elváltozás a jobb oldali és 128 (53,55%) esetben a bal oldali vesét érintette. A társult betegségek, melyek nagyobb arányban jelentek meg a daganatos kórképek mellett, gyakorisági sorrendben: magasvérnyomas (31,38%), obezitás (18,41%) , ischemiás kardiopátia (15,89%), 2.tipusú diabétesz mellitusz (15,06%), húgyuti infekciók (10,04%). A 239 betegből 68 (28,45%) beteget fedeztek fel ultrahangos vizsgálattal, amelyből 35 (51, 47%) nő és 33 (48,52%) férfi, a betegek átlagéletkora 58, 77 év , jobb oldali 33 (48, 52%) és a bal oldali veseérintettség 35 (51, 47%) esetben jelent meg.
Következtetés: Az ultrahangnak helye van a vesedaganatok korai kórismézésében, a posztoperatív utánkövetésben, a recidivák felfedezésében és a stadializálás szempontjából is mérvadó eljárás.



